**MJERILA ZA OCJENJIVANJE UČENIKOVA USPJEHA**

**U HRVATSKOM JEZIKU**

**1. JEZIK**

**Za ocjenu odličan (5)**

1. nastavne sadržaje usvojio **u potpunosti**
2. **lako usvaja** nove jezične sadržaje
3. pokazuje **izrazit interes** za jezične sadržaje
4. **aktivan** je na satu, sudjeluje u obradi novih sadržaja, daje primjedbe i **vlastite primjere**
5. **ima izrazito razvijeno gramatičko mišljenje**, usvojeno znanje primjenjuje ispravno i točno u pisanom i usmenom izražavanju
6. **točan** i **precizan** u vježbama raščlambe i otklanjanja pogrešaka
7. **samostalno istražuje** nove gramatičke pojave i izvodi zaključke
8. **redovito**, **samostalno** i **točno** piše i rješava domaće zadaće
9. **temeljit**, **pedantan** i **savjestan**, brine o vlastitom znanju i uspjehu, rado prihvaća savjete za poboljšanje kvalitete svoga rada
10. **samostalno** i **samoinicijativno** služi se dodatnim izvorima (gramatika, pravopis, rječnici, internet...)

**Za ocjenu vrlo dobar (4)**

1. s razumijevanjem i **skoro u potpunosti** usvaja jezične sadržaje
2. **naučene** sadržaje primjenjuje većinom bez pogrešaka
3. **pokazuje interes** za nove jezične sadržaje, na satu aktivno **sudjeluje** u obradi
4. ima **razvijenu sposobnost** analize i sinteze jezičnih pojava
5. pokazuje **samostalnost** i **odgovornost** u istraživanju novih pojava
6. **redovito** piše zadaće
7. **često** uočava i **ispravlja** svoje i tuđe jezične pogreške u usmenom i pisanom izrazu
8. **rado prihvaća** savjete za poboljšanje kvalitete svoga rada
9. na poticaj učitelja se služi i ostalim izvorima znanja

**Za ocjenu dobar (3)**

1. jezične sadržaje usvojio **većim dijelom**
2. uočava jezičnu pojavu, **točno definira**, **ali** primjenjuje **s pogreškama**
3. naučeno **pamti** i reproducira, ali **ne redovito**
4. **teže povezuje** sadržaje unutar predmeta
5. sposobnosti jezikoslovnoga mišljenja su **na prosječnoj razini**
6. **trudi se u**  istraživanju jezičnih pojava
7. **katkada zaboravlja** domaće zadaće, a u napisanima ima pogrešaka
8. prihvaća savjete za poboljšanje kvalitete rada
9. povremeno se koristi drugim izvorima znanja

**Za ocjenu dovoljan (2)**

1. **djelomice** usvojeni nastavni sadržaji
2. **prepoznaje** i razlikuje jezičnu pojavu, ali ju **vrlo rijetko** uporabljuje
3. naučene nastavne sadržaje djelomično **pamti** i reproducira, ali ih **ne primjenjuje**
4. **često griješi**, ne uočava gramatičke i pravopisne pogreške
5. osjećaj za jezik **nije dovoljno razvijen**
6. **katkad** je koncentriran i zapisuje bilješke
7. uočljiva je **nesamostalnost** u radu
8. **ponekad** traži pomoć učitelja
9. **vrlo rijetko** piše domaće zadaće
10. ne koristi se drugim izvorima znanja
11. na nastavi je povremeno pažljiv

**Za negativnu ocjenu (1)**

1. jezične sadržaje **nije usvojio**
2. jezične pojave **ne prepoznaje** i **ne usvaja**
3. **nema** razvijeno gramatičko mišljenje
4. **ne primjenjuje** jezična pravila
5. **nema predznanja** pa teško prati nastavu
6. na satima je **pasivan** i **nezainteresiran**
7. **ne piše** domaće zadaće
8. **ne surađuje** u nastavnom procesu

**2. KNJIŽEVNOST**

**Za ocjenu odličan (5)**

1. **na najvišoj razini** interpretira pročitani tekst
2. **potpuno** usvaja književnoteorijske pojmove, prepoznaje ih u tekstu i **zna se** njima **koristiti** u usmenom i pisanom izrazu
3. **argumentirano** brani postavljene teze tijekom interpretacije književnoga teksta
4. **izvrsno povezuje** stečeno znanje i primjenjuje na novim tekstovima
5. **kritički** se osvrće na pročitani tekst
6. ima razvijene prosudbene sposobnosti
7. **kreativan je i samostalan**
8. **lako** pronalazi rješenja za postavljene zadatke
9. na satima uvijek **aktivno sudjeluje** u interpretaciji novih tekstova
10. čita **više od zadanoga**
11. služi se i ostalim izvorima znanja

**Za ocjenu vrlo dobar (4)**

1. **skoro u potpunosti** **samostalno** interpretira pročitani tekst i vrlo je **aktivan** u interpretaciji
2. **uspješno** usvaja i primjenjuje književnoteorijske pojmove
3. ima razvijene raščlambene i perceptivne sposobnosti
4. ima **razvijen kritički stav** i argumentirano ga zastupa
5. **samoinicijativan je i kreativan**
6. **uspješno karakterizira likove i uočava odnose među njima**
7. **ima razvijenu sposobnost otkrivanja traženih stilskih/sadržajnih odrednica teksta**
8. često koristi i druge izvore znanja

**Za ocjenu dobar (3)**

1. većinom usvaja i primjenjuje književnoteorijske pojmove
2. razumije pročitani tekst i **sudjeluje** u interpretaciji
3. raščlambene i perceptivne sposobnosti su **na prosječnoj razini**
4. **povremeno traži pomoć** učitelja
5. čita **samo zadano**
6. ne koristi se dodatnim izvorima znanja

**Za ocjenu dovoljan (2)**

1. **površno** interpretira tekst
2. **prepoznaje neke** književnoteorijske pojmove, primjenjuje ih uz poticaj i pomoć
3. na satima **sudjeluje** u interpretaciji **samo na poticaj**
4. **teže doživljava** tekst i njegov dublji smisao

**Za ocjenu nedovoljan (1)**

1. nema razvijene sposobnosti interpretacije književnoumjetničkog djela
2. ni uz pomoć učitelja **ne sudjeluje** u interpretaciji
3. **ne posjeduje** osnovna književnoteorijska znanja
4. zbog lošega čitanja **ne razumije** tekst; **ne uočava** odnose među likovima
5. ne uočava idejno-tematski sadržaj

**3. LEKTIRA**

**Za ocjenu odličan (5)**

1. ima **vrlo razvijene** receptivne, raščlambene i interpretativne sposobnosti
2. izvrsno prosuđuje i **kritički** se osvrće na pročitano djelo
3. znanje o književnim pojmovima je **na najvišoj razini** i **primjenjuje** ga na lektirna djela
4. **iscrpno** vodi dnevnik čitanja
5. **ističe se** u otkrivanju poruka i karakterizaciji likova te **argumentirano** brani svoje teze tijekom interpretacije
6. ima sposobnost uočavanja izražajnosti pjesničkoga jezika
7. **čita** i interpretira i **više** djela nego ih je zadano
8. traži pomoć u stručnoj literaturi

**Za ocjenu vrlo dobar (4)**

1. ima **razvijene** interpretativne i raščlambene sposobnosti
2. prosuđuje i **kritički** se osvrće na pročitano djelo
3. književne pojmove primijenjuje na pročitana djela
4. **Kvalitetno sudjeluje** u interpretaciji
5. **Uspješno vodi** dnevnik čitanja
6. **otkriva** poruke i višeslojnost umjetničkoga djela

**Za ocjenu dobar (3)**

1. **uglavnom** ima razvijene receptivne, raščlambene i interpretativne sposobnosti
2. interpretira pročitano djelo
3. primjenjuje književnoumjetničke pojmove **na prosječnoj razini**

1. dobro vodi bilješke tijekom čitanja
2. kritički se osvrće na pročitano djelo

**Za ocjenu dovoljan (2)**

1. **ima djelomice** razvijene sposobnosti razumijevanja pročitanoga djela
2. **uz pomoć** učitelja uočava **neke** vrijednosti djela
3. površno vodi bilješke tijekom čitanja
4. **teže otkriva** kompoziciju pročitanoga djela
5. treba jači poticaj za čitanje lektire

**Za ocjenu nedovoljan (1)**

1. **nema razvijen interes za čitanje lektire**
2. ne vodi bilješke tijekom čitanja
3. ni na poticaj **se ne uključuje** u čitanje

**POSEBNE ODREDBE**

1. razina kvalitete dnevnika čitanja djelomično utječe na ocjenu, no ocjena se zarađuje prije svega razinom uspješnosti interpretacije djela na satu
2. utvrdi li učitelj da je dnevnik čitanja prepisan (s interneta ili od druge osobe) ili je pisan uz pomoć odrasle osobe, učenikova lektira vrednovat će se negativnom ocjenom
3. interpretacija lektire u pravilu se održava zadnja dva sata u mjesecu
4. interpretacija i provjera pročitanog djela može se provesti formalnim i neformalnim oblicima
5. zaboravi li učenik napisani dnevnik čitanja, učitelj će to samo zabilježiti
6. ako učenik ne pročita lektiru ocjenjuje se negativnom ocjenom

**4. USMENO JEZIČNO IZRAŽAVANJE**

**Za ocjenu odličan (5)**

**1** **pravilno** izgovara glasove i naglašava riječi

1. **lako** se izražava i ima **izrazito** bogat rječnik, izražava se slikovito i maštovito
2. svoju govornu poruku oblikuje **potpunom** i **pravilnom** rečenicom
3. **s lakoćom** i **vrlo uspješno samostalno** priča, prepričava i opisuje
4. ističe se u nekim oblicima usmenog izražavanja (govorenju poezije, scenskom nastupu, vođenju rasprave, interpretativnome čitanju…)
5. stvaralački osmišljava rad u skupinama-vodi parlaonice,debate…

**Za ocjenu vrlodobar (4)**

1. **vješto oblikuje govorne poruke**
2. **samostalno** priča, prepričava i opisuje
3. doživljaj teksta **točno** izražava govorom
4. čita tečno, s pravilnim naglaskom i intonacijom uz povremene korekcije
5. rado sudjeluje u raspravama

**Za ocjenu dobar (3)**

1. **ponekad griješi** u izgovoru glasova i naglašavanja riječi, treba raditi na načinu i tempu čitanja
2. **teško nalazi riječi za točno izražavanje vlastitih misli (oskudniji rječnik)**
3. **rjeđe** sudjeluje u govornim vježbama
4. **povremeno se služi razgovornim jezikom**
5. uspješan u sažetom prepričavanju
6. ne razumije netom pročitani tekst bez poticaja i potpitanja

**Za ocjenu dovoljan (2)**

1. **često griješi** u izgovoru glasova i naglašavanja riječi
2. **vrlo oskudan** rječnik
3. **uz pomoć** oblikuje govorne poruke
4. **rijetko sudjeluje** u govornim vježbama
5. **ne poštuje govorne vrednote**
6. **rabi poštapalice**
7. **čita mehanički**, bez razumijevanja

**Za ocjenu nedovoljan (1)**

1. **netočno** i **nepravilno** izgovara riječi

**2** **teško** se izražava i služi se **neknjiževnim** riječima

1. **ne sudjeluje** u govornim vježbama
2. **ne zadovoljava** ni tehnika čitanja

**5. PISANO JEZIČNO IZRAŽAVANJE**

**Za ocjenu odličan (5)**

1. pokazuje **vrlo visok** stupanj usvojenosti pravopisnoga i gramatičkoga gradiva, čitkim slovopisom, te zakonitostima organiziranja i oblikovanja različitih vrsta pisanih tekstova
2. pismeni sastavci sadržajno **razrađeni, točno napisani**, kompozicijski **utemeljeni, zanimljivi, kreativni, maštoviti**
3. uspješno piše po diktatu, odgovara na pitanja, **samostalno i točno** stvara rečenice
4. **teži usavršavanju** svoga pisanoga izraza

**Za ocjenu vrlodobar (4)**

1. **visok** stupanj usvojenosti pravopisnoga i gramatičkoga gradiva, čitkim slovopisom, te oblikovanjem različitih vrsta tekstova
2. **uspješan** je pri pisanju diktata, odgovora i **samostalno** napisanih rečenica
3. **uredan je**

**Za ocjenu dobar (3)**

1. **djelomična** usvojenost pravopisne i gramatičke norme, te **djelomična** ovladanost zakonitostima organizacije i oblikovanja različitih vrsta tekstova
2. **potrebna** je **pomoć** učitelja

**Za ocjenu dovoljan (2)**

1. čini **veće** pravopisne, gramatičke i stilske pogrješke
2. **ne poznaje** zakonitosti organizacije teksta
3. pismeni sastavci su logički **nepovezani**
4. potrebna je **stalna pomoć**

**Za ocjenu nedovoljan (1)**

1. siromašnim rječnikom **ne može** izraziti misli
2. **nije usvojio** ni minimum pravopisnih i gramatičkih pravila
3. ortografske norme su **ispod razine**
4. **ne poznaje** zakonitosti teksta

**6. MEDIJSKA KULTURA**

**Za ocjenu odličan (5)**

1. **u potpunosti** usvojio ključne pojmove te ih primjereno i **s lakoćom primjenjuje**
2. ima **vrlo razvijene** sposobnosti za komunikaciju s filmom, radijem, televizijom, tiskom, stripom, računalom...
3. **samoinicijativno** stvara nove medijske sadržaje
4. **veliko zanimanje i sposobnosti** za praćenje dostignuća u medijskoj kulturi
5. **osobito** je **aktivan** na satima interpretacije filma
6. sposoban je **kritički** prosuditi o filmskom djelu
7. **samostalno** i **argumentirano** iznosi osobne stavove
8. **lako** i **uspješno** **povezuje** sadržaje iz medijske kulture sa sadržajima iz ostalih sastavnica hrvatskoga jezika i drugih predmeta
9. **samostalno** priprema prezentacije i plakate te ih **uvjerljivo** komentira

**Za ocjenu vrlo dobar (4)**

1. **usvaja** ključne pojmove i **primjenjuje** ih u novim situacijama
2. **razvijene** su sposobnosti za komunikaciju s medijima
3. **na poticaj stvara** medijske sadržaje
4. **prati** dostignuća u medijima
5. **povezuje** sadržaje unutar medijske kulture (film, kazalište...)
6. u skupini **priprema** prezentacije, plakate...

**Za ocjenu dobar (3)**

1. **djelomično** usvojeni ključni pojmovi
2. komunicira s medijima **na prosječnoj razini**
3. **na poticaj** se uključuje u raspravu i komentare o filmu, kazališnom djelu...
4. **slabije povezuje** stečeno znanje sa sadržajima ostalih sastavnica hrvatskoga jezika
5. interes je **promjenjiv**

**Za ocjenu dovoljan (2)**

1. sposobnosti za komunikaciju s medijima **slabo su razvijene**
2. prepoznaje **samo elementarne** pojmove
3. znanje o medijskoj kulturi na **početnoj** je razini
4. interes i aktivnosti su **minimalne**

**Za ocjenu nedovoljan (1)**

1. **nisu razvijene** sposobnost ni interes za komunikaciju s medijima
2. **nisu usvojeni** ključni pojmovi
3. ni na poticaj i dobru motivaciju **ne sudjeluje** u nastavi medijske kulture

**POSEBNE ODREDBE**

**(pisane provjere znanja, višeminutne provjere, domaće zadaće,**

**projekti, skupni rad, odnos prema radu)**

**PISANE PROVJERE ZNANJA**

1. učeniku tijekom pisane provjere nije dopuštena uporaba sredstava za prepisivanje (bilježnica, šverc i sl.) - primijeti li to učitelj, pisana provjera znanja vrednuje se ocjenom *nedovoljan*
2. tijekom pisane provjere učitelj ne može učenika udaljiti iz učionice
3. pisane provjere znanja učenik je dužan pisati pisanim slovima, čitko, na što će ga učitelj upozoriti prije početka pisanja
4. ne može li pročitati učenikov uradak, učitelj će ga vrednovati nedovoljnom ocjenom
5. učenikov uspjeh u pisanim provjerama u pravilu se (uz moguće iznimke) vrednuje kroz postotke kako slijedi:

**0 – 49 nedovoljan (1)**

**50 – 62 dovoljan (2)**

**63 – 75 dobar (3)**

**76 – 89 vrlo dobar (4)**

**90 – 100 odličan (5)**

**VIŠEMINUTNE PROVJERE**

1. učitelj ima pravo provesti nenajavljenu višeminutnu provjeru nakon svake obrađene nastavne jedinice
2. ocjenu iz jedne ili prosječnu ocjenu iz više višeminutnih provjera koje ukupno prelaze 15 minuta upisujemo u rubriku, a ostale u bilješke o praćenju
3. višeminutne provjere znanja ne ponavljaju se bez obzira na postotak postignutih negativnih ocjena

**DOMAĆE ZADAĆE**

1. evidencija o domaćim zadaćama vodi se u rubrici bilježaka u obliku pluseva i minusa
2. tri nenapisane domaće zadaće u jednom obrazovnom razdoblju vrednuju se *nedovoljnom* ocjenom
3. pet uzastopno točno napisanih domaćih zadaća vrednuje se ocjenom *odličan*
4. na kraju nastavne godine vrednuju se sve učenikove zadaće na temelju pluseva i minusa i utječu na zaključnu ocjenu
5. ukoliko je učenik zaboravio bilježnicu i ne može učitelju predočiti domaću zadaću, ona se vrednuje kao nenapisana
6. prepisana domaća zadaća (učenici imaju jednaku zadaću s istim pogreškama), vrednuje se kao nenapisana
7. domaća zadaća napisana na satu ili pod odmorom vrednuje se kao nenapisana
8. „lažirana“ domaća zadaća vrednuje se negativnom ocjenom

**RAD U SKUPINI – praćenje pojedinca**

**Za ocjenu odličan (5)**

1. učenik je posebno motiviran, kreativan, odgovoran u radu, poštuje druge, redovito izvršava svoje obveze
2. daje kreativne primjedbe i prijedloge
3. poštuje pravila rada
4. u prezentiranju je jasan, točan i jezgrovit
5. uočava bitno i razlikuje ga od nebitnoga
6. zna dobro organizirati i voditi rad u skupini
7. ima visoko razvijeno kritičko mišljenje
8. pouzdan je i savjestan

**Za ocjenu vrlo dobar (4)**

1. motiviran je i redovito izvršava zadatke
2. rješava problem služeći se naučenim sadržajima
3. poštuje pravila rada
4. podržava rad skupine i potiče ih na rad
5. pouzdan je, marljiv, odgovoran
6. način prezentacije je točan

**Za ocjenu dobar (3)**

1. u podjeli zadataka u skupini potrebna je pomoć učitelja
2. u radu je potrebna pomoć, poticaj i usmjeravanje
3. u prezentaciji učinjenoga je sporiji i neprecizniji
4. teže iskazuje svoje mišljenje
5. nije sklon samostalnosti, slijedi druge
6. naučeno gradivo primjenjuje s pogreškama
7. djelomično poštuje pravila ponašanja

**Za ocjenu dovoljan (2)**

1. radi na razini prisjećanja
2. uz učiteljevu intervenciju radi u skupini...
3. zadatke ne dovršava i ima pogrešaka
4. površan je u radu i poštivanju pravila
5. mali interes za rad, uglavnom je pasivan

**Za ocjenu nedovoljan (1)**

1. nezainteresiran za rad, ometa druge
2. poticaj i pomoć ga ne motiviraju da radi
3. u svemu površan i neodgovoran
4. ne poštuje pravila ponašanja u skupini
5. traži potpunu pozornost i individualni pristup

**RAD U SKUPINI – praćenje skupine**

1. **ocjena je ista za sve učenike skupine, piše se u bilješke, a stečeno znanje provjerava se i ocjenjuje (u rubriku) individualno na sljedećim satima**

**Za ocjenu odličan (5)**

1. učenici razumiju i primjenjuju zadatke
2. daju svoje konstruktivne primjere
3. s lakoćom pronalaze rješenja za zadatke
4. aktivni su i pouzdani
5. iskazuju kreativnost
6. poštuju pravila ponašanja u skupini
7. način prezentacije jasan je, točan i siguran

**Za ocjenu vrlo dobar (4)**

1. skupni uradak je kreativan
2. razumiju zadatke, slabije primjenjuju
3. aktivni su
4. uz manje poteškoće pronalaze rješenja
5. samostalni su u podjeli uloga i zadataka
6. poštuju pravila
7. način prezentacije je točan, ali nedovoljno precizan

**Za ocjenu dobar (3)**

1. uz pomoć nastavnika dijele zadatke u skupini
2. potreban poticaj i pomoć u radu
3. u prezentaciji su sporiji i potrebna im je pomoć
4. djelomično poštuju pravila
5. slabije pokazuju kreativne sposobnosti
6. teže pronalaze rješenja

**Za ocjenu dovoljan (2)**

1. traže učiteljevu pomoć u podjeli zaduženja
2. teško razumiju postavljene zadatke
3. zadatke ne rješavaju ili ih dovršavaju s puno pogrešaka
4. nisu motivirani za rad
5. prezentiraju nejasno, površno, nerazumljivo

**Za ocjenu nedovoljan (1)**

1. nezainteresirani za rad
2. bučni, ometaju druge u radu
3. ne rješavaju zadatke
4. ne poštuju pravila ponašanja u skupini